Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: Melléklet az 1103/2006. (X. 30.) Korm. határozathoz
Paragraph Index: 89

2. prioritás: A közlekedés fejlesztése − Az alábbi beavatkozás-csoportok szolgálják a közlekedés fejlesztését: − Az ország nemzetközi elérhetőségének javítása, amelynek tervezett eszközei: a gyorsforgalmi úthálózat bővítése; a vasúti fővonalak korszerűsítése; a folyami infrastruktúra bővítése. − A térségi elérhetőség javítása, amelynek tervezett eszközei: a keresztirányú főutak bővítése és burkolaterősítése; regionális közlekedési szövetségek felállítása. 2006/132. szám − A városi és agglomerációs közösségi közlekedés fejlesztése, amelynek tervezett eszközei: az elővárosi vasútvonalak fejlesztése és összekapcsolása a helyi tömegközlekedéssel; kerékpárutak építése; forgalomcsillapítás a belvárosokban. − Az áruszállítás-logisztika közlekedési infrastruktúrájának fejlesztése, amelynek tervezett eszközei az intermodális logisztikai központok és a hozzájuk kapcsolódó infrastruktúra kiépítése. Ezek a beavatkozások a Közlekedés Operatív Program, valamint a regionális operatív programok keretei között valósulhatnak meg.

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes